**ΠΑΡΑΓΡΑΦΟΣ**

**α. Θεματική πρόταση,** που αποτελεί την κεντρική ιδέα της παραγράφου και τοποθετείται στην αρχή.

**β. Λεπτομέρειες,** που αποτελούν τα στοιχεία εκείνα που επεξηγούν το κυρίως νόημα της παραγράφου.

**γ. Πρόταση κατακλείδα,** που είναι η πρόταση η οποία κλείνει την παράγραφο προλογίζοντας ταυτόχρονα την επόμενη.

**ΠΑΡΑΔΕΙΓΜΑ ΠΕΡΙΛΗΨΗΣ**

Το κείμενο **αναφέρεται** στην άλογη καταστροφή του

περιβάλλοντος…. **Συγκεκριμένα**, ο/ η συγγραφέας **τονίζει…**

**Στη συνέχεια** ο/ η αρθρογράφος (αν είναι άρθρο) **γνωστοποιεί**

**/πληροφορεί** ότι…. **Επιπρόσθετα, γίνεται λόγος για…..Σύμφωνα**

**με την άποψη του κυρίου τάδε / της κυρίας τάδε επισημαίνεται/**

**διευκρινίζεται ….Καταληκτικά /Τελευταίο αλλά εξίσου**

**σημαντικό αποτελεί το γεγονός ότι…**

**ΟΔΗΓΙΕΣ ΓΙΑ ΤΗ ΓΡΑΦΗ ΤΗΣ ΕΚΘΕΣΗΣ**

1. Διαβάζουμε προσεκτικά τα δεδομένα και τα ζητούμενα του θέματος.

2. Σε ένα πρόχειρο γράφουμε την κύρια έννοια της εκφώνησης και διαχωρίζουμε τα δεδομένα και τα ζητούμενα.

3. Οργανώνουμε το σχεδιάγραμμά μας.

4. Δομή της έκθεσης:

Α. Πρόλογος-Συνήθως παραγωγικός (από το γενικό στο ειδικό).

Β. Κυρίως θέμα-Ορισμός έννοιας

- Ανάλυση θέματος με ταυτόχρονη απάντηση στο ή στα ζητούμενα

- Αίτια/ Συνέπειες / Τρόποι αντιμετώπισης (τα ζητούμενα να αποτελούνται τουλάχιστον από 2 παραγράφους και πάνω σε απόλυτη ισομέρεια, όχι δηλαδή 2 αίτια και 5 συνέπειες).

Γ. Επίλογος-Μια συμπερασματική παράθεση των όσων ειπώθηκαν

5. Γράφουμε σε περιθώριο 3 εκ. από την αριστερή πλευρά και 1 εκ. από την δεξιά.

6. Γράφουμε σε γ’ ενικό πρόσωπο.

7. Δεν επαναλαμβάνουμε στην ίδια παράγραφο ίδιες λέξεις και εκφράσεις.

8. Οι αριθμοί και ημερομηνίες να γράφονται ολογράφως.

9. Αποφεύγουμε τις συντομογραφίες.

10. Δεν γράφουμε εντυπωσιακές εκφράσεις, αλλά ούτε και καθημερινές λέξεις σαν να μιλάμε.

11. Να αποφεύγουμε τις μεγάλες προτάσεις και να είμαστε σαφείς.